**ATODIAD TECHNEGOL 2: setiau data sylfaenol (MDS) enghreifftiol ar gyfer casglu data ar achosion o COVID-19 mewn lleoliadau addysg a gofal plant**

**Nodiadau**

1. Dylid darllen yr MDS hyn ar y cyd â Nodyn Cyngor Gweithredol Iechyd y Cyhoedd i Lywodraeth Cymru a Phartneriaid Allweddol ar Ymchwilio i Glystyrau a Digwyddiadau COVID-19 mewn Lleoliadau Addysg a Gofal Plant a'u Rheoli (17/07/20).
2. Dylai'r MDS hyn gael eu defnyddio fel dogfennau ENGHREIFFTIOL ar gyfer casglu gwybodaeth am achosion a'r lleoliad addysg a gofal plant maent yn ei fynychu. Yn dibynnu ar natur y lleoliad, gall fod angen casglu mwy neu lai o wybodaeth a dylai'r MDS hyn gael eu haddasu fel y bo angen.
3. **MDS 1:** fe'i cynlluniwyd i'w hanfon yn uniongyrchol i'r lleoliad addysg neu ofal plant er mwyn iddo ei chwblhau. Gall fod yn arbennig o ddefnyddiol iddo lle bydd mwy nag un achos mewn lleoliad, er y dylid atgoffa'r lleoliad am yr angen i sicrhau cyfrinachedd am achosion yn ei leoliad.
4. **MDS 2:** fe'i cynlluniwyd i'w defnyddio gan dîm TTP amlasiantaeth rhanbarthol (a/neu dimau lleol yn dibynnu ar strwythur y tîm TTP yn yr ardal honno) fel adnodd i gasglu gwybodaeth am achosion mewn lleoliad, yn ogystal â gwybodaeth am y lleoliad ei hun.